text: пес, алапес. бұл сөз жұқпалы тері ауруының аты «алапес» қүрамында ғана кездеседі. «алапес ерте заманнан белгілі, ол тері ауруларының тобына жатады» (с. сұбханбердин, дәрі-дауа.). тілімізде «алапес» сөзінің ауыспалы, туынды мағынасы да бар. оған тоқталмадық. сөз төркінін іздестіруде оның алғашұқы «ала» түбіріне талдау жасауды артық көрдік. өйткені оның мағынасы әркімге де аян. «пес» сөзінің төркіні парсы тілі. оларда «пис» тұлғалы сөз, біздің тіліміздегі «терідегі даұқ» дегенді ұғындырады. бұл тілде оның осыдан туындаған екінші мағынасы есек жем, кышыма (экзема) сияқты ауру түрі. сөйтіп, «алапес» дегеніміз «ала дақ» мағынасымен бірдей болып шығады.